SC เปิดบ้านแบรนด์ใหม่มูลค่า 440 ลบ. ฟุ้งยอดลงทะเบียนพุ่งเกินคาด
SC เปิดบ้านแบรนด์ใหม่ "VENUE พระราม 5" มูลค่า 440 ลบ. ฟุ้งยอดลงทะเบียนพุ่งเกินคาด
1 มิ.ย. 2559

บริษัท เอสซี แอสเสท คอร์ปอเรชั่น จำกัด (มหาชน) หรือ SC ระบุว่า บริษัทเตรียมเปิดโครงการล่าสุดเป็นบ้านนิวซีรี่ส์แบรนด์ใหม่“โครงการ VENUE (เวนิว) พระราม5″ พื้นที่โครงการ 13-3-76 ไร่ มูลค่าโครงการ 440 ล้านบาท จำนวน 56 หลัง ราคา 5.79-12 ล้านบาท ทำเลใกล้สถานีรถไฟฟ้าสถานีแยกติวานนท์ เปิดพรีเซลส์วันที่ 11-12 มิ.ย.นี้
โดยโครงการดังกล่าวอยู่ภายใต้แนวคิด Shade of White ดีไซน์สไตล์โมเดิร์น ให้ความรู้สึกอบอุ่น ใส่ใจทุกรายละเอียด ในสังคมส่วนตัว ครบครันด้วยสิ่งอำนวยความสะดวกทั้งคลับเฮ้าส์ สระว่ายน้ำ ฟิตเนส พร้อมบ้าน 4 แบบ ขนาดพื้นที่ใช้สอย 145-272 ตร.ม.โดยตั้งแต่เปิดจองลงทะเบียนล่วงหน้าเพื่อรับสิทธิพิเศษ ปรากฏว่าจำนวนผู้ลงทะเบียนมีผลตอบรับดีเกินคาด
สำหรับโครงการแกรนด์ บางกอก บูเลอวาร์ด ราชพฤกษ์-รัตนาธิเบศร์ กับโครงการไลฟ์ บางกอก บูเลอวาร์ด พระราม 5 นั้น บริษัทได้ปิดการขายถึง 2 โครงการพร้อมกัน